கேள்வி: டி. ஆர். நாகராஜ் - ஆரம்ப கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: டோடபல்லபுரா ராமையா நாகராஜ் பிப்ரவரி 20, 1954 அன்று இந்தியாவின் மைசூர் மாநிலத்தில் (இன்றைய கர்நாடகா ) டோடபல்லாபூரில் ராமையா மற்றும் அக்கையம்மா ஆகியோருக்கு மகனாகப் பிறந்தார். அவரது குடும்பம் நெசவாளர் சமூகத்தைச் சேர்ந்தது ஆகும். அவரின் தந்தை ஒரு ஆசிரியர். நாகராஜ் தனது சொந்த ஊரில் கல்வி பயின்றார், அதன் பிறகு பெங்களூரு அரசு கலை மற்றும் அறிவியல் கல்லூரியில் பயின்றார். அவர் கல்லூரியில் ஒரு சிறந்த விவாதக்காரராக அறியப்பட்டார். இந்தக் காலகட்டத்தில் கல்லூரிகளுக்கிடையேயான விவாதங்களின் போது தான் அவருக்கு தலித் மற்றும் பகுஜன் அரசியலில் ஆர்வம் ஏற்பட்டது. நாகராஜ் தனது உயர் கல்விக்காக பெங்களூர் பல்கலைக்கழகத்திற்குச் சென்றார். அங்கு அவர் முதுகலைப் பட்டத்தைப் பெற்றார். 1975 ஆம் ஆண்டில், பெங்களூரு பல்கலைக்கழகத்தின் கன்னடத் துறையில் (முன்னதாக கன்னட அத்யாயனா என்று அறியப்பட்டது) முறையான ஆய்வு மாணவராக சேர்ந்தார். பெங்களூரு பல்கலைக்கழகத்தில் தனது முனைவர் பட்டத்தைப் பெற்றதோடு அங்கேயே கன்னட கல்விப்புலத்தில் பணியில் சேர்ந்தார்.